OSNOVNA ŠKOLA PETRA KREŠIMIRA IV.

Š I B E N I K

**OBAVIJEST O UPISU DJECE U 1. RAZRED OSNOVNE ŠKOLE**

**ZA ŠKOLSKU GODINU 2024. / 2025.**

Za ovogodišnje upise u prvi razred, na razini županije je donesena odluka o provođenju upisa elektroničkim putem.

**Od 22. veljače 2024. godine do 31.ožujka 2024. godine moći ćete preko poveznice https: // osnovne.e-upisi.hr ( portal e- Građanin ) podnijeti prijavu za upis svog djeteta u 1. razred osnovne škole.**

U sustavu će vam biti vidljivi opći podatci o djetetu te škola na čijoj se listi školskih obveznika dijete nalazi prema mjestu prebivališta, odnosno boravišta. Odmah po podnošenju prijave moći ćete odabrati mogućnosti koje vam se nude u dodijeljenoj školi, npr. izborni predmet, produženi boravak i sl. Također ćete moći prilikom podnošenja prijave izraziti želju za upis u drugu školu od one kojoj dijete pripada prema upisnom području.

Ukoliko nemate vjerodajnice za ulazak na portal e – Građanin, morate se doći javiti u školu kojoj pripadate prema upisnom području, te ćemo prijavu za upis vašeg djeteta izvršiti umjesto vas.

**U školu, radi prijave, možete doći u periodu od 4. ožujka 2024. do 8. ožujka 2024., ponedjeljkom, srijedom i petkom od 8. 30 do 13.30 , a utorkom i četvrtkom od 13. 30 do 17.30. Molim Vas, donesite OIB djeteta kako bismo mogli izvršiti prijavu.** Prijave će se vršiti u prostorijama Osnovne škole Petra Krešimira IV. Šibenik (na katu, u uredu logopeda ).

Napominjemo, prijave za upis djece s utvrđenim teškoćama otvorene su od 1. veljače 2024. godine do 31. ožujka 2024. godine.

Za informacije, termine testiranja u školi, liječnički pregled, laboratorijske pretrage, pratite mrežne stranice škole.

U prvi razred obveznog osnovnog obrazovanja upisuju se djeca koja do 1. travnja 2024. godine imaju navršenih šest godina života.

Iznimno, temeljem rješenja Upravnog odjela za prosvjetu, znanost, kulturu, sport i nove tehnologije Šibensko-kninske županije donesenim na zahtjev roditelja ili skrbnika i prijedloga Povjerenstva škole za utvrđivanje psihofizičkog stanja djece prije upisa u osnovnu školu, u prvi razred mogu se upisati i djeca koja do 31. prosinca 2024. godine navrše šest godina.

R a v n a t e l j i c a

Žana Lasinović Klarić, prof.